[{"text_idx": "#000002", "text": "Mae'r Hwb Menter, partneriaeth rhwng Hwb Menter a M-SParc, yn rhoi'r wybodaeth, arweiniad, ysbrydoliaeth a'r gofod i entrepreneuriaid drawsnewid eu syniad yn fusnes llwyddiannus. Ymhlith y gwasanaethau a gynigir mae swyddfeydd cydweithio, cymuned o unigolion o'r un anian i rannu syniadau a chynnig anogaeth, cyngor busnes, ystod o ddigwyddiadau addysgol / cymdeithasol, Gofod Creu Ffiws yn ogystal a\u0302 rhaglen cychwyn busnes Miwtini sydd newydd ei rhyddhau. A\u2019r darn gorau yw, mae hyn i gyd heb unrhyw gost i chi fel aelod o\u2019r Hwb am o leiaf 6 mis!"}, {"text_idx": "#000003", "text": "Sara Roberts yw Rheolwr yr Hwb Menter, sy'n rheoli cyfeiriad a llwyddiant yr Hwb. Mae Sara hefyd yn rhedeg ei busnes ei hun sydd wedi ennill sawl gwobr, Sara Lois Jewellery, sy'n golygu ei bod hi'n gwybod sut beth yw bod yn eich sefyllfa chi, gan gymryd y camau cychwyn busnes cyntaf hynny. Byddai'n bwyta caws ar gyfer pob pryd bwyd pe bai hynny'n dderbyniol!"}, {"text_idx": "#000004", "text": "Mae Anna yn darparu hyfforddiant busnes ac wedi gweithio fel cynghorydd busnes ers dros 10 mlynedd. Mae Anna hefyd yn ymgynghorydd digwyddiadau sydd wedi ennill gwobrau ac wedi gweithio ar nifer o ddigwyddiadau ar raddfa fawr. Yn ystod y flwyddyn ddiwethaf mae hi wedi cyflwyno llawer o Miwtini\u2019s a hi ydi mo\u0302r-leidr y ti\u0302m. Mae Anna yn mwynhau actio a threulio amser gyda'i theulu."}, {"text_idx": "#000005", "text": "Sian yw Swyddog Cymorth yr Hwb, ac fel rheol dyma'r llais cyntaf a glywch wrth gysylltu a\u0302'r Hwb dros y ffo\u0302n neu drwy e-bost. Yn ei hamser hamdden mae hi wrth ei bodd yn coginio a'i weithio i ffwrdd drwy redeg!"}, {"text_idx": "#000006", "text": "Emily yw Swyddog Marchnata'r Hwb Menter. Trefnodd a mynychodd bron i 70 o ddigwyddiadau yn 2020 a mwynhau pob un ohonynt. Fe welwch ei gwaith ar ein cyfryngau cymdeithasol, ac mae hi bob amser yn hapus i gael adborth ar ba fath o ddigwyddiadau yr hoffech chi fel Aelod Hwb eu gweld. Mae Emily wrth ei bodd a\u0302 drama\u0302u trosedd, ac mae'n casa\u0301u cael tynnu ei llun (ac mae'n nodi nad yw'r ddwy ffaith yn gysylltiedig ...)"}, {"text_idx": "#000007", "text": "Dyma ychydig o'r cynghorwyr busnes sydd ar gael i'ch cefnogi chi a'ch busnes ar sail 1to1! Mae Aled, Beth a Lois yn barod i'ch helpu chi."}, {"text_idx": "#000009", "text": "Rydym wedi sefydlu perthnasoedd a\u0302 phob un o'r awdurdodau lleol, sefydliadau academaidd, rhwydweithiau busnes, y banciau, cyfrifwyr lleol a llawer mwy. Bydd entrepreneuriaid yn gallu elwa o gysylltiadau\u2019r Hwb er mwyn datblygu eu busnes."}, {"text_idx": "#000010", "text": "Os oes gennych syniad busnes yr hoffech gael cymorth i gychwyn, cysylltwch a\u0302 Sara neu Sian ar 01248 858 070 neu post@hwbmenter.cymru."}]